आप काम करें, 15 दिनों में होगा भुगतान:अिमत
आप सिर्फ काम कीजिए, आपको 15 दिनों के अंदर मजदूरी का भुगतान होगा। अिधकारी खुद आपके गांव पहुंचकर मजदूरी का भुगतान करेंगे। यह बातें मरवाही विधायक अमित जोगी ने पंड्री के ग्राम पंचायत भवन में आयोजित कार्यक्रम के दौरान कही।
उन्होंने कहा कि क्षेत्र में लेट से मिलने वाले मजदूरी भुगतान को लेकर मैंने दिल्ली और रायपुर जाकर नियम कानून में संशोधन कराया है। राज्य में दंतेवाड़ा जिले के साथ मरवाही, पेंड्रा और गौरेला में 15 दिनों के अंदर नकद भुगतान किया जाएगा। उन्होंने कहा कि मरवाही क्षेत्र की जनता ने इस साल अकाल को एक चुनौती के रूप में स्वीकारा है। मुझे बताते हुए खुशी हो रही है कि छत्तीसगढ़ राज्य में सबसे अधिक राहतकार्य मरवाही क्षेत्र में हो रहे हैं। क्षेत्र में 100 करोड़ रूपए से अधिक का काम चल रहा है। उन्होंने नल-जल प्रदाय योजना का भूमिपूजन भी किया। इस दौरान विधायक प्रतिनिधी ज्ञानेद्र उपाध्याय, उत्तम वासुदेव, कौशिल्या भानू ओटावी, देवकी ओटटी, बुदकंुवर मार्काे, भोलानायक, विरेन्द्र बघेल, गंगा केशरी व अन्य उपस्थित थे।
हमारा कोशिश, मरवाही बने खुले में शौचमुक्त ग्राम
मरवाही विधायक ने कहा कि हमारा प्रयास है कि छत्तीसगढ़ में मरवाही पहला विकासखंड पूर्ण रूप से खुले में शौचमुक्त ग्राम बने। क्षेत्र में 30.36 लाख रुपए की लागत से 50 हजार लीटर की पानी टंकी, एक नलकूप व एक पंप हाउस बनाया जाएगा। साथ ही 500 मीटर लंबी पाइन लाइन भी बिछाई जाएगी। इस योजना से लगभग 1529 लोगों के घरों में नल की टोटी घुमाते ही पानी मिलने लगेगा।
आयोजन
यह काम हुआ, यह बाकी
मरवाही विधायक ने कहा कि एक साल में गांव में 1 करोड़ 52 लाख 29 हजार रुपए का काम हुआ है। घोघरा मूड़ा, बराक, जोगी, ककरईया, पंड्रीनगर, श्रीनगर, सिलवारी, तालाबों में गहरीकरण का काम जारी है। 11 किसानों की भूमि समतलीकरण व 2 के लिए मुर्गी पालन शेड बन रहे हैं। धनुहारीपारा में 4.50 लाख रुपए का आंगनबाडी भवन बन रहा है। मिट्टी मुरुम रोड़ मेनरोड से धरहर पहंुचमार्ग में 3 लाख रुपए का काम हो चुका है। 93 लाख की लागत से प्राइमरी कन्या शाला धनुहारीपारा में टॉयलेट का काम हुआ है। 27 लाख 70 हजार रुपए की लागत से पंड्री हाईस्कूल में अतिरिक्त भवन का निर्माणकार्य चल रहा है।
hin_Deva hin_Deva hin_Deva hin_Deva hin_Deva bho_Deva hin_Deva hin_Deva